Hun deltok i Melodi Grand Prix 1971 med sangen «Gi meg en zebra» og kom på fjerdeplass. Hanne Krogh vant med «Lykken er». I Melodi Grand Prix 1972 sang hun «Happy Hippie». Det var fem låter i finalen som alle ble fremført to ganger (med et stort og et lite orkester) og sangen oppnådde en tredjeplass. Grethe Kausland og Benny Borg vant med sangen «Småting». Hun deltok så i Melodi Grand Prix 1983 med sangen «Nå er jeg alene». Den kom på en syvendeplass. Vinner var Jahn Teigen med «Do re mi». I Melodi Grand Prix 2009 var hun tilbake, denne gangen sammen med KeSera på sangen «Party». Den ble slått ut i Sistesjansen i Ålesund.